ספרד - מיכל דרור - תכנון טיולים בהתאמה אישית
ספרד (España/Spain)
ספרד שוכנת על חלק גדול של חצי האי האיברי בדרום מערב אירופה. גבולה הצפוני הוא עם צרפת ובחלק הצפון מזרחי מתנשאים הרי הפירנאים וביתר החלקים גובלת המדינה בים התיכון ובאוקיינוס האטלנטי וכן בפורטוגל המדינה השנייה השוכנת בחצי האי.
בספרד יש כל מה שצריך כדי להפוך את הטיול או החופשה למוצלחים, והרבה מעבר לכך: חופי רחצה נעימים לאורך הים התיכון וחופים סלעיים מרשימים לחופו של האוקיינוס האטלנטי, מקומות אירוח מצוינים, בהם מלונות כפריים מיוחדים, אוכל נהדר, מוזיקה מהפנטת, כדורגל מהטובים בעולם, מוזיאונים מצוינים, כפרים ציוריים וערים תוססות, כנסיות, מבצרים וארמונות, ועוד…
מדריד, בירת ספרד, שוכנת במרכז המדינה, בלב רמה צחיחה מוקפת הרים, דבר המבטיח קיץ חם ויבש וחורף קר. זוהי עיר המקבלת את פני המבקרים בה בלבביות ונינוחות המאפיינים את תושביה, ויש בה לא מעט אתרים מעניינים במיוחד: כיכרות יפהפיות (פוארטה דל סול – כיכר שער השמש, ופלאסה מיור המוקפת מכל עבריה בבניינים עתיקים מרשימים להפליא, שיוצרים מעין חומה מסביבה). מעבר לבילוי בבתי קפה ובמסעדות, אל תחמיצו ביקור במוזיאונים השונים (מוזיאון הפרדו – אחד החשובים בעולם, מוצגות בו עבודות של רמברנדט, רובנס, ולסקס, גויה, אל גרקו ואמנים רבים אחרים. בסמוך לו נמצא מוזיאון סנטרו דה ארטה רנייה סופיה, שבו מוצגת יצירת האמנות המטלטלת של פיקאסו, הגרניקה. המוזיאון הימי, מוזיאון הצבא ומוזיאון אמריקה. להתרעננות מהקצב העירוני, מומלץ לבקר בריאה הירוקה של מדריד, פארק רטירו.
ברצלונה, בירת מדינת קטלוניה, מתפארת באדריכלות אר-נובו נהדרת וחיי לילה תוססים. בין האתרים הפופולריים בברצלונה ניתן למנות את כיכר קטלוניה , שדרת לה רמבלה , שוק לה בוקריה (שוק מקורה ענקי עם דוכני אוכל מסחררים), הרובע הגותי עם סמטאות צרות ובניינים עתיקים, בנייני העיר של האדריאל אנטוניו גאודי, הנמל המחודש והתוסס ועוד…
מלבד שתי ערים אלו, מוקדי טיול פופולריים בספרד הם רכס הפרינאים, שנמצא מצפון לברצלונה ובו נופים הרריים, יערות, אגמים ומפלים. זהו אזור מצוין לטיולי הליכה, רכיבה על אופניים ועל גבי סוסים, טיפוס ורפטינג.
בדרומה של ספרד נמצא חבל אנדלוסיה היפה שבו אפשר ליהנות מערים עתיקות עם אדריכלות מרשימה לצד אתרי טבע פראי וחופים יפים. באנדלוסיה אין להחמיץ את הביקור בעיר גרנדה ובארמון אלהמברה, בקורדובה ביקור במסגד הגדול (המזקיטה) ובסביליה ביקור במבצר אלקאזאר. את הטיול באזור כדאי לחתום בנופש בחופים של קוסטה דל סול.
אטרקציות לביקור :
♦ גן החיות של ברצלונה
♦ האקוואריום של ברצלונה
♦ הכנסיה בברצלונה – La Sagrada Familia
♦ מוזיאון הבשמים של ברצלונה
♦ מינזר מונסראט – Montserrat
♦ פארק לורו- אטרקציה משפחתית בטנריף
♦ פארק השעשועים בסביליה – Isla Mgica
♦ פארק חיות בקוסטה בראווה – MundoMar
♦ פארק מים בקוסטה בראווה – Aqua Brava
♦ פארק מים בקוסטה דורדה – Aqualeon
♦ המוזיאונים של סלבדור דאלי – Selwo Adventure Park
♦ פארקי שעשועים ומים בקוסטה דורדה – Port Aventura Park
♦ פארק מיניאטורות בקטלוניה
♦ פארק מים צפונית מזרחית לברצלונה Water world Lloret
♦ פארק מים דרומית לוולנסיה – Aqualandia
♦ Aquopolis רשת פארקי מים בספרד
רוצים טיול לספרד בהתאמה אישית?
הפינות החבויות של ברצלונה